title: Regulamentul de punere în aplicare (UE) 2016/1832 al Comisiei din 17 octombrie 2016 de modificare a modelelor de certificate pentru importurile în Uniune de preparate din carne, produse din carne și stomacuri, vezici și intestine tratate, precum și de carne proaspătă, provenite de la solipede domestice, stabilite în Deciziile 2000/572/CE și 2007/777/CE și în Regulamentul (UE) nr. 206/2010 în ceea ce privește cerințele de sănătate publică pentru reziduuri (Text cu relevanță pentru SEE)

text:
               18.10.2016

               RO

               Jurnalul Oficial al Uniunii Europene

               L 280/13

         REGULAMENTUL DE PUNERE ÎN APLICARE (UE) 2016/1832 AL COMISIEI
   din 17 octombrie 2016
   de modificare a modelelor de certificate pentru importurile în Uniune de preparate din carne, produse din carne și stomacuri, vezici și intestine tratate, precum și de carne proaspătă, provenite de la solipede domestice, stabilite în Deciziile 2000/572/CE și 2007/777/CE și în Regulamentul (UE) nr. 206/2010 în ceea ce privește cerințele de sănătate publică pentru reziduuri
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 9 alineatul (2) litera (b) și articolul 9 alineatul (4),
   având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (2), în special articolul 7 alineatul (2) litera (a),
   întrucât:

               (1)

               Decizia 2000/572/CE a Comisiei (3) stabilește condițiile de sănătate animală și publică și de certificare sanitar-veterinară pentru importul în Uniune de transporturi de anumite preparate din carne provenind din țări terțe. Decizia menționată prevede că aceste transporturi trebuie să fie însoțite de un certificat de sănătate animală și publică care să fie conform cu modelul prevăzut în anexa II la decizia respectivă („certificatul de sănătate pentru preparatele din carne”).

               (2)

               Decizia 2007/777/CE a Comisiei (4) stabilește condițiile de sănătate animală și publică pentru importurile în Uniune de transporturi de produse din carne și stomacuri, vezici și intestine tratate. Decizia sus-menționată prevede că pot fi importate în Uniune doar transporturile care sunt conforme cu cerințele din modelul de certificat de sănătate animală și publică stabilit în anexa III la decizia respectivă („certificatul de sănătate pentru produsele din carne și produsele tratate”) și care sunt însoțite de un astfel de certificat.

               (3)

               Regulamentul (UE) nr. 206/2010 al Comisiei (5) stabilește cerințele de certificare sanitar-veterinară pentru importurile în Uniune de transporturi de carne proaspătă de ecvidee destinată consumului uman. Regulamentul prevede că aceste transporturi pot fi importate numai dacă sunt însoțite de un certificat veterinar întocmit în conformitate cu modelul de certificat veterinar „EQU” pentru carne proaspătă, exceptând carnea tocată, de solipede domestice (Equus caballus, Equus asinus și hibrizii acestora) prevăzut în partea 2 din anexa II la regulamentul menționat (denumit în continuare „certificat EQU”).

               (4)

               Directiva 96/22/CE a Consiliului (6) interzice, printre altele, importul din țări terțe de carne sau produse destinate consumului uman obținute de la animale cărora le-au fost administrate anumite substanțe, printre care substanțe beta-agoniste. Directiva menționată permite importurile de animale destinate reproducerii și de animale pentru reproducere aflate la sfârșitul vieții reproductive sau carnea acestora, provenite din țări terțe, care pot oferi garanții cel puțin echivalente cu cele prevăzute în directiva respectivă, care au fost instituite în scopul punerii în aplicare a capitolului V din Directiva 96/23/CE a Consiliului (7) care descrie măsurile ce trebuie luate în caz de încălcare a normelor în vigoare.

               (5)

               Directiva 96/23/CE stabilește măsuri de monitorizare a prezenței anumitor substanțe și grupe de reziduuri în animalele vii și în produsele de origine animală. Directiva menționată prevede că importurile de animale destinate sacrificării și de produse de origine animală destinate consumului uman trebuie să fie autorizate doar din țări terțe al căror plan de monitorizare a fost aprobat de Comisie.

               (6)

               De obicei, solipedele domestice nu sunt crescute exclusiv pentru producția de carne și sunt sacrificate doar la finele vieții lor productive. În Uniune, animalele din familia ecvideelor sunt considerate animale de la care se obțin alimente, numai dacă nu sunt excluse în mod irevocabil de la sacrificarea pentru consumul uman în conformitate cu Directiva 2001/82/CE a Parlamentului European și a Consiliului (8).

               (7)

               În urma unor misiuni de audit în anumite țări terțe unde au fost detectate nereguli și pentru a asigura respectarea dispozițiilor stabilite în Directiva 96/22/CE, este necesar să se consolideze garanțiile la importurile de carne proaspătă de ecvidee destinată consumului uman, la importurile de preparate din carne, precum și la importurile de produse din carne și stomacuri, vezici și intestine tratate produse din acestea, în ceea ce privește monitorizarea substanțelor și a grupelor de reziduuri și substanțe menționate în anexa I la Directiva 96/23/CE.

               (8)

               Prin urmare, certificatul de sănătate pentru preparatele din carne, certificatul de sănătate pentru produsele din carne și produsele tratate și certificatul EQU ar trebui modificate, astfel încât să ofere garanțiile necesare că produsele care fac obiectul acestora, atunci când sunt obținute din sau conțin carne de solipede domestice, au fost produse din carne care îndeplinește cerințele prevăzute pentru importurile de carne proaspătă de solipede domestice.

               (9)

               Deciziile 2000/572/CE și 2007/777/CE, precum și Regulamentul (UE) nr. 206/2010 ar trebui modificate în consecință.

               (10)

               Pentru a evita perturbarea comerțului, importurile în Uniune de transporturi de mărfuri însoțite de certificatul de sănătate pentru preparatele din carne, certificatul de sănătate pentru produsele din carne și produsele tratate și certificatul EQU eliberat în conformitate cu Deciziile 2000/572/CE și 2007/777/CE și cu Regulamentul (UE) nr. 206/2010, înainte de modificările introduse prin prezentul regulament, ar trebui să fie autorizate în continuare pentru o perioadă de tranziție.

               (11)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modificarea Deciziei 2000/572/CE
   Anexa II la Decizia 2000/572/CE se modifică în conformitate cu anexa I la prezentul regulament.
   Articolul 2
   Modificarea Deciziei 2007/777/CE
   Anexa III la Decizia 2007/777/CE se modifică în conformitate cu anexa II la prezentul regulament.
   Articolul 3
   Modificarea Regulamentului (UE) nr. 206/2010
   Partea 2 din anexa II la Regulamentul (UE) nr. 206/2010 se modifică în conformitate cu anexa III la prezentul regulament.
   Articolul 4
   Dispoziții tranzitorii
   (1)   Pentru o perioadă de tranziție până la 31 martie 2017, transporturile de preparate din carne însoțite de un certificat de sănătate pentru preparatele din carne emis în conformitate cu modelul prevăzut în anexa II la Decizia 2000/572/CE, înainte de modificările aduse prin prezentul regulament, continuă să fie autorizate pentru import în Uniune, cu condiția ca certificatul să fi fost eliberat până la 28 februarie 2017 cel târziu.
   (2)   Pentru o perioadă de tranziție până la 31 martie 2017, transporturile de produse din carne și stomacuri, vezici și intestine tratate, însoțite de un certificat de sănătate pentru produsele din carne și produsele tratate emis în conformitate cu modelul prevăzut în anexa III la Decizia 2007/777/CE, înainte de modificările aduse prin prezentul regulament, continuă să fie autorizate pentru import în Uniune, cu condiția ca certificatul să fi fost eliberat până la 28 februarie 2017 cel târziu.
   (3)   Pentru o perioadă de tranziție până la 31 martie 2017, transporturile de carne proaspătă de ecvidee destinată consumului uman însoțite de un certificat EQU emis în conformitate cu modelul prevăzut în partea 2 din anexa II la Regulamentul (UE) nr. 206/2010, înainte de modificările aduse prin prezentul regulament, continuă să fie autorizate pentru import în Uniune, cu condiția ca certificatul să fi fost eliberat până la 28 februarie 2017 cel târziu.
   Articolul 5
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 octombrie 2016.

            Pentru Comisie

            Președintele

         Jean-Claude JUNCKER

      (1)  JO L 18, 23.1.2003, p. 11.

      (2)  JO L 139, 30.4.2004, p. 55.

      (3)  Decizia 2000/572/CE a Comisiei din 8 septembrie 2000 de stabilire a condițiilor de sănătate animală și publică și de certificare sanitar-veterinară pentru importurile în Comunitate de preparate din carne provenind din țări terțe (JO L 240, 23.9.2000, p. 19).

      (4)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).

      (5)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).

      (6)  Directiva 96/22/CE a Consiliului din 29 aprilie 1996 privind interzicerea utilizării anumitor substanțe cu efect hormonal sau tireostatic și a substanțelor β-agoniste în creșterea animalelor și de abrogare a Directivelor 81/602/CEE, 88/146/CEE și 88/299/CEE (JO L 125, 23.5.1996, p. 3).

      (7)  Directiva 96/23/CE a Consiliului din 29 aprilie 1996 privind măsurile de monitorizare a anumitor substanțe și reziduuri ale acestora în animale vii și în produsele de origine animală și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (JO L 125, 23.5.1996, p. 10).

      (8)  Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare (JO L 311, 28.11.2001, p. 1).

      ANEXA I
      În anexa II la Decizia 2000/572/CE, în modelul de certificat de sănătate animală și publică pentru preparatele din carne care provin din țări terțe, destinate expedierii în Uniunea Europeană, în partea II, la Certificat de sănătate publică, se adaugă punctul II.1.10 cu următorul text:

                     „(2) [II.1.10.

                     în cazul în care conține materiale de la solipede domestice, carnea proaspătă utilizată la prepararea preparatelor din carne:

                                    fie (2)

                                 [a fost obținută de la solipede domestice care imediat înainte de sacrificare au fost ținute timp de cel puțin șase luni sau de la naștere, dacă au fost sacrificate la o vârsta mai mică de șase luni, sau de la importul ca ecvidee destinate producției de alimente dintr-un stat membru al Uniunii Europene, dacă au fost importate cu mai puțin de șase luni înainte de sacrificare, într-o țară terță:

                                             (a)

                                             unde administrarea la solipede domestice:

                                                         (i)

                                                         a substanțelor tireostatice, a stilbenelor, a derivaților de stilbene, a sărurilor și esterilor acestora, a estradiolului 17β și a derivaților esterificați ai acestuia este interzisă;

                                                         (ii)

                                                         a altor substanțe cu efect estrogenic, androgenic sau gestagenic și a substanțelor beta-agoniste este permisă numai pentru:

                                                                     —

                                                                     tratament terapeutic astfel cum este definit la articolul 1 alineatul (2) litera (b) din Directiva 96/22/CE, aplicat în conformitate cu articolul 4 alineatul (2) din directiva respectivă; sau

                                                                     —

                                                                     tratament zootehnic astfel cum este definit la articolul 1 alineatul (2) litera (c) din Directiva 96/22/CE, aplicat în conformitate cu articolul 5 din directiva menționată; și

                                             (b)

                                             care a avut, cel puțin în cursul celor șase luni anterioare sacrificării animalelor, un plan privind monitorizarea grupelor de reziduuri și substanțe menționate în anexa I la Directiva 96/23/CE care acoperă ecvideele născute și importate în țara terță și care a fost aprobat în conformitate cu articolul 29 alineatul (1) al patrulea paragraf din Directiva 96/23/CE;]]

                                    și/fie (2)

                                 [a fost importată dintr-un stat membru al Uniunii Europene.]]”

      ANEXA II
      În anexa III la Decizia 2007/777/CE, în modelul de certificat de sănătate animală și publică pentru anumite produse din carne și stomacuri, vezici și intestine tratate, destinate expedierii în Uniunea Europeană din țări terțe, în partea II, la Certificat de sănătate publică, se adaugă punctul II.2.10 cu următorul text:

                     „(2) II.2.10.

                     în cazul în care conțin materiale de la ecvidee domestice, carnea proaspătă, stomacurile, vezicile și intestinele utilizate la prepararea produselor din carne și/sau stomacuri, vezici și intestine tratate

                                 (2) fie

                                 [a fost obținută/au fost obținute de la ecvidee domestice care imediat înainte de sacrificare au fost ținute timp de cel puțin șase luni sau de la naștere, dacă au fost sacrificate la o vârsta mai mică de șase luni, sau de la importul ca ecvidee destinate producției de alimente dintr-un stat membru al Uniunii Europene, dacă au fost importate cu mai puțin de șase luni înainte de sacrificare, într-o țară terță:

                                             (a)

                                             unde administrarea la ecvidee domestice:

                                                         (i)

                                                         a substanțelor tireostatice, a stilbenelor, a derivaților de stilbene, a sărurilor și esterilor acestora, a estradiolului 17β și a derivaților esterificați ai acestuia este interzisă;

                                                         (ii)

                                                         a altor substanțe cu efect estrogenic, androgenic sau gestagenic și a substanțelor beta-agoniste este permisă numai pentru:

                                                                     —

                                                                     tratament terapeutic astfel cum este definit la articolul 1 alineatul (2) litera (b) din Directiva 96/22/CE, aplicat în conformitate cu articolul 4 alineatul (2) din directiva respectivă; sau

                                                                     —

                                                                     tratament zootehnic astfel cum este definit la articolul 1 alineatul (2) litera (c) din Directiva 96/22/CE, aplicat în conformitate cu articolul 5 din directiva menționată; și

                                             (b)

                                             care a avut, cel puțin în cursul celor șase luni anterioare sacrificării animalelor, un plan privind monitorizarea grupelor de reziduuri și substanțe menționate în anexa I la Directiva 96/23/CE care acoperă ecvideele născute și importate în țara terță și care a fost aprobat în conformitate cu articolul 29 alineatul (1) al patrulea paragraf din Directiva 96/23/CE.]

                                 (2) și/fie

                                 [a fost importată/au fost importate dintr-un stat membru al Uniunii Europene.]”

      ANEXA III
      În partea 2 a anexei II la Regulamentul (UE) nr. 206/2010, în modelul de certificat veterinar „EQU” pentru carne proaspătă, exceptând carnea tocată, de solipede domestice (Equus caballus, Equus asinus și hibrizii acestora), punctul II.1.7 din Atestarea sănătății publice din partea II se înlocuiește cu următorul text:

                     „II.1.7.

                     carnea a fost obținută de la solipede domestice care imediat înainte de sacrificare au fost ținute timp de cel puțin șase luni sau de la naștere, dacă au fost sacrificate la o vârsta mai mică de șase luni, sau de la importul ca ecvidee destinate producției de alimente dintr-un stat membru al Uniunii Europene, dacă au fost importate cu mai puțin de șase luni înainte de sacrificare, într-o țară terță:

                                 (a)

                                 unde administrarea la solipede domestice:

                                             (i)

                                             a substanțelor tireostatice, a stilbenelor, a derivaților de stilbene, a sărurilor și esterilor acestora, a estradiolului 17β și a derivaților esterificați ai acestuia este interzisă;

                                             (ii)

                                             a altor substanțe cu efect estrogenic, androgenic sau gestagenic și a substanțelor beta-agoniste este permisă numai pentru:

                                                         —

                                                         tratament terapeutic, astfel cum este definit la articolul 1 alineatul (2) litera (b) din Directiva 96/22/CE, aplicat în conformitate cu articolul 4 alineatul (2) din directiva respectivă; sau

                                                         —

                                                         tratament zootehnic, astfel cum este definit la articolul 1 alineatul (2) litera (c) din Directiva 96/22/CE, aplicat în conformitate cu articolul 5 din directiva menționată; și

                                 (b)

                                 care a avut, cel puțin în cursul celor șase luni anterioare sacrificării animalelor, un plan privind monitorizarea grupelor de reziduuri și substanțe menționate în anexa I la Directiva 96/23/CE care acoperă ecvideele născute și importate în țara terță și care a fost aprobat în conformitate cu articolul 29 alineatul (1) al patrulea paragraf din Directiva 96/23/CE;”.


title: Regulamentul de punere în aplicare (UE) 2016/104 al Comisiei din 27 ianuarie 2016 privind autorizarea unui preparat de Saccharomyces cerevisiae MUCL 39885 ca aditiv destinat hranei pentru animale pentru speciile secundare de rumegătoare pentru îngrășare și de lapte (titularul autorizației Prosol S.p.A.) (Text cu relevanță pentru SEE)

text:
               28.1.2016

               RO

               Jurnalul Oficial al Uniunii Europene

               L 21/71

         REGULAMENTUL DE PUNERE ÎN APLICARE (UE) 2016/104 AL COMISIEI
   din 27 ianuarie 2016
   privind autorizarea unui preparat de Saccharomyces cerevisiae MUCL 39885 ca aditiv destinat hranei pentru animale pentru speciile secundare de rumegătoare pentru îngrășare și de lapte (titularul autorizației Prosol S.p.A.)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru un preparat de Saccharomyces cerevisiae MUCL 39885. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la clasificarea autorizării unui preparat de Saccharomyces cerevisiae MUCL 39885 ca aditiv destinat hranei pentru animale pentru speciile secundare de rumegătoare pentru îngrășare și de lapte în categoria de aditivi „aditivi zootehnici”.

               (4)

               Utilizarea aditivului a fost deja autorizată pentru purcei prin Regulamentul de punere în aplicare (UE) nr. 170/2011 al Comisiei (2), pentru vacile de lapte și pentru cai prin Regulamentul de punere în aplicare (UE) nr. 1119/2010 al Comisiei (3), pentru scroafe prin Regulamentul de punere în aplicare (UE) nr. 896/2009 al Comisiei (4) și pentru vitele pentru îngrășare prin Regulamentul de punere în aplicare (UE) nr. 1059/2013 al Comisiei (5).

               (5)

               În avizul său din 9 iulie 2015 (6), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Saccharomyces cerevisiae MUCL 39885 nu are un efect advers asupra sănătății animale, a sănătății oamenilor sau asupra mediului. Potrivit autorității, concluziile privind eficacitatea, din avizele anterioare referitoare la speciile principale pentru îngrășare și de lapte, pot fi extrapolate la speciile secundare de rumegătoare pentru îngrășare și de lapte. Autoritatea nu consideră că sunt necesare cerințe specifice de monitorizare ulterioare introducerii pe piață. Aceasta a verificat, de asemenea, raportul privind metoda analitică a aditivului destinat hranei pentru animale în hrana pentru animale, prezentat de laboratorul de referință înființat prin Regulamentul (CE) nr. 1831/2003.

               (6)

               Evaluarea preparatului de Saccharomyces cerevisiae MUCL 39885 indică faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum este specificat în anexa la prezentul regulament.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei de aditivi „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, în condițiile menționate în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 ianuarie 2016.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Regulamentul (UE) nr. 170/2011 al Comisiei din 23 februarie 2011 privind autorizarea Saccharomyces cerevisiae MUCL 39885 ca aditiv pentru hrana purceilor (înțărcați) și de modificare a Regulamentului (CE) nr. 1200/2005 (titularul autorizației Prosol SpA) (JO L 49, 24.2.2011, p. 8).

      (3)  Regulamentul (UE) nr. 1119/2010 al Comisiei din 2 decembrie 2010 privind autorizarea Saccharomyces cerevisiae MUCL 39885 ca aditiv furajer pentru vacile de lapte și pentru cai și de modificare a Regulamentului (CE) nr. 1520/2007 (titularul autorizației Prosol SpA) (JO L 317, 3.12.2010, p. 9).

      (4)  Regulamentul (CE) nr. 896/2009 al Comisiei din 25 septembrie 2009 privind autorizarea unei noi utilizări a Saccharomyces cerevisiae MUCL 39885 ca aditiv furajer pentru scroafe (titular al autorizației Prosol SpA) (JO L 256, 29.9.2009, p. 6).

      (5)  Regulamentul de punere în aplicare (UE) nr. 1059/2013 al Comisiei din 29 octombrie 2013 privind autorizarea unui preparat de Saccharomyces cerevisiae MUCL 39885 ca aditiv furajer pentru vitele pentru îngrășare și de modificare a Regulamentului (CE) nr. 492/2006 (titularul autorizației Prosol SpA) (JO L 289, 31.10.2013, p. 30).

      (6)  EFSA Journal 2015; 13(7):4199.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specie sau categorie de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  CFU/kg de furaj complet cu un conținut de umiditate de 12 %

                     Categoria aditivilor zootehnici. Grup funcțional: stabilizatori ai florei intestinale

                  4b1710

                  Prosol S.p.A

                     Saccharomyces cerevisiae MUCL 39885

                     Compoziția aditivului

                  Preparat de Saccharomyces cerevisiae MUCL 39885 cu un conținut de cel puțin:
                  1 × 1010 CFU/g de aditiv
                  Stare solidă

                     Caracterizarea substanței active

                  Celule viabile de Saccharomyces cerevisiae MUCL 39885

                     Metoda analitică
                      (1)

                  Enumerare: Metoda turnării pe placă utilizând agar-agar care conține cloramfenicol, glucoză și extract de drojdie (EN 15789:2009)
                  Identificare: Metoda reacției de polimerizare în lanț (PCR)

                  Specii secundare de rumegătoare pentru îngrășare

                  —

                  4 × 109

                  —

                              1.

                              A se menționa condițiile de depozitare și stabilitatea la granulare în instrucțiunile de utilizare a aditivului și a preamestecului.

                              2.

                              Pentru siguranță: în timpul manipulării se folosesc ochelari și mănuși.

                  17 februarie 2026

                  Specii secundare de rumegătoare de lapte

                  2 × 109

         (1)  Detaliile privind metodele analitice sunt disponibile la următoarea adresă a laboratorului de referință al Uniunii Europene în materie de aditivi destinați hranei pentru animale: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2015/272 al Comisiei din 19 februarie 2015 de modificare a Regulamentului de punere în aplicare (UE) nr. 612/2013 privind funcționarea registrului operatorilor economici și al antrepozitelor fiscale, statisticile conexe și raportarea în temeiul Regulamentului (UE) nr. 389/2012 al Consiliului privind cooperarea administrativă în domeniul accizelor

text:
               20.2.2015

               RO

               Jurnalul Oficial al Uniunii Europene

               L 47/10

         REGULAMENTUL DE PUNERE ÎN APLICARE (UE) 2015/272 AL COMISIEI
   din 19 februarie 2015
   de modificare a Regulamentului de punere în aplicare (UE) nr. 612/2013 privind funcționarea registrului operatorilor economici și al antrepozitelor fiscale, statisticile conexe și raportarea în temeiul Regulamentului (UE) nr. 389/2012 al Consiliului privind cooperarea administrativă în domeniul accizelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 389/2012 al Consiliului din 2 mai 2012 privind cooperarea administrativă în domeniul accizelor și de abrogare a Regulamentului (CE) nr. 2073/2004 (1), în special articolul 22,
   întrucât:

               (1)

               Ar trebui să se prevină ca destinatarii înregistrați și antrepozitarii autorizați să pretindă în mod fals că au fost autorizați în temeiul articolului 17 alineatul (2) din Directiva 2008/118/CE a Consiliului (2) să li se deplaseze produsele accizabile în regim suspensiv de accize către un loc de livrare directă.

               (2)

               Prin urmare, destinatarii înregistrați și antrepozitarii autorizați ar trebui să poată verifica, prin intermediul registrului central menționat la articolul 19 alineatul (4) din Regulamentul (UE) nr. 389/2012, dacă destinatarii înregistrați sau antrepozitarii autorizați au obținut o astfel de autorizație.

               (3)

               Prin urmare, Regulamentul de punere în aplicare (UE) nr. 612/2013 al Comisiei (3) ar trebui modificat în consecință.

               (4)

               Este necesar să se prevadă o perioadă de timp suficientă pentru a permite Comisiei să pună în aplicare modificările registrului operatorilor economici și ale registrului antrepozitelor fiscale, registre menționate la articolul 19 alineatul (1) din Regulamentul (UE) nr. 389/2012.

               (5)

               Măsurile prevăzute de prezentul regulament sunt conforme cu avizul Comitetului pentru accize,

         ADOPTĂ PREZENTUL REGULAMENT:
   Articolul 1
   La articolul 6 alineatul (3) litera (a) din Regulamentul de punere în aplicare (UE) nr. 612/2013, se adaugă următorul punct (iv):

                  „(iv)

                  informații privind codul pentru rolul operatorului care să indice dacă un antrepozitar autorizat sau un destinatar înregistrat este autorizat în temeiul articolului 17 alineatul (2) din Directiva 2008/118/CE să i se deplaseze produsele accizabile către un loc de livrare directă (grupul de date 2.3 prevăzut în tabelul 2 din anexa I).”

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 martie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2015.

            Pentru Comisie

            Președintele

         Jean-Claude JUNCKER

      (1)  JO L 121, 8.5.2012, p. 1.

      (2)  Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO L 9, 14.1.2009, p. 12).

      (3)  Regulamentul de punere în aplicare (UE) nr. 612/2013 al Comisiei din 25 iunie 2013 privind funcționarea registrului operatorilor economici și al antrepozitelor fiscale, statisticile conexe și raportarea în temeiul Regulamentului (UE) nr. 389/2012 al Consiliului privind cooperarea administrativă în domeniul accizelor (JO L 173, 26.6.2013, p. 9).


title: Regulamentul de punere în aplicare (UE) nr. 516/2012 al Comisiei din 18 iunie 2012 privind eliberarea licențelor de import pentru cererile depuse în primele șapte zile ale lunii iunie 2012 în cadrul contingentelor tarifare deschise prin Regulamentul (CE) nr. 533/2007 pentru carnea de pasăre

text:
               19.6.2012

               RO

               Jurnalul Oficial al Uniunii Europene

               L 158/11

         REGULAMENTUL DE PUNERE ÎN APLICARE (UE) NR. 516/2012 AL COMISIEI
   din 18 iunie 2012
   privind eliberarea licențelor de import pentru cererile depuse în primele șapte zile ale lunii iunie 2012 în cadrul contingentelor tarifare deschise prin Regulamentul (CE) nr. 533/2007 pentru carnea de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 533/2007 al Comisiei din 14 mai 2007 privind deschiderea și gestionarea unor contingente tarifare în sectorul cărnii de pasăre (3), în special articolul 5 alineatul (6),
   întrucât:

               (1)

               Regulamentul (CE) nr. 533/2007 a deschis contingente tarifare pentru importul de produse din sectorul cărnii de pasăre.

               (2)

               Cantitățile solicitate în cererile de licențe de import depuse în primele șapte zile ale lunii iunie 2012, pentru subperioada 1 iulie-30 septembrie 2012, sunt, pentru anumite contingente, superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate,

         ADOPTĂ PREZENTUL REGULAMENT:
   Articolul 1
   Pentru cererile de licențe de import depuse în temeiul Regulamentului (CE) nr. 533/2007 pentru subperioada 1 iulie-30 septembrie 2012, se aplică coeficienții de atribuire care figurează în anexa la prezentul regulament.
   Articolul 2
   Prezentul regulament intră în vigoare la 19 iunie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iunie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 125, 15.5.2007, p. 9.

      ANEXĂ

                  Număr grupă

                  Număr de ordine

                  Coeficient de atribuire pentru cererile de licențe de import depuse pentru subperioada 1.7.2012-30.9.2012
                  (%)

                  P1

                  09.4067

                  2,249919

                  P2

                  09.4068

                  83,471245

                  P3

                  09.4069

                  0,421587


title: Regulamentul de punere în aplicare (UE) nr. 774/2013 al Comisiei din 12 august 2013 privind autorizarea unui preparat de Lactobacillus kefiri DSM 19455 ca aditiv în hrana tuturor speciilor de animale  Text cu relevanță pentru SEE

text:
               13.8.2013

               RO

               Jurnalul Oficial al Uniunii Europene

               L 217/30

         REGULAMENTUL DE PUNERE ÎN APLICARE (UE) NR. 774/2013 AL COMISIEI
   din 12 august 2013
   privind autorizarea unui preparat de Lactobacillus kefiri DSM 19455 ca aditiv în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a preparatului Lactobacillus kefiri DSM 19455. Cererea a fost însoțită de informațiile și documentele necesare în conformitate cu articolul 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea unui preparat de Lactobacillus kefiri DSM 19455 ca aditiv în hrana tuturor speciilor de animale, care urmează să fie clasificat în categoria „aditivi tehnologici”.

               (4)

               Autoritatea Europeană pentru Siguranța Alimentară (denumită în continuare „autoritatea”) concluzionează în avizul său din 13 martie 2013 (2) că, în condițiile de utilizare propuse, preparatul nu are un efect nociv asupra sănătății animale, a sănătății umane sau asupra mediului. Autoritatea a concluzionat, de asemenea, că preparatul îmbunătățește stabilitatea aerobă a furajelor însilozate prin mărirea producției de acid acetic și prin reducerea pH-ului de însilozare a materiilor ușor și relativ dificil de însilozat. Autoritatea nu consideră că sunt necesare cerințe specifice de monitorizare ulterioară introducerii pe piață. Aceasta a verificat, de asemenea, raportul privind metodele de analiză a aditivilor din hrana animalelor, prezentat de laboratorul de referință înființat prin Regulamentul (CE) nr. 1831/2003.

               (5)

               Evaluarea preparatului în cauză arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform dispozițiilor din anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi tehnologici” și grupei funcționale „aditivi pentru însilozare” este autorizat ca aditiv în hrana animalelor în condițiile menționate în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 august 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2013; 11(4):3177.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  CFU/kg de materie nouă

                     Categoria: aditivi tehnologici. Grupă funcțională: aditivi pentru însilozare

                  1k20742

                  —

                     Lactobacillus kefiri DSM 19455

                                 Compoziția aditivului

                              Preparat de Lactobacillus kefiri DSM 19455 cu un conținut minim de 1 × 1010 CFU/g de aditiv

                                 Caracterizarea substanței active

                              Celule viabile de Lactobacillus kefiri DSM 19455

                                 Metoda de analiză
                                  (1)

                                          Numărare în aditivul pentru hrana animalelor: metoda dispersiei pe placă (EN 15787)

                                          Identificare: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului, se precizează condițiile de depozitare.

                              2.

                              Doza minimă de aditiv atunci când este folosit fără a fi combinat cu alte microorganisme ca aditiv pentru însilozare: 5 × 107 CFU/kg de materie nouă.

                              3.

                              Aditivul trebuie utilizat în materii ușor sau relativ dificil de însilozat (2).

                              4.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  2 septembrie 2023

         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Furaj ușor de însilozat: > 3 % carbohidrați solubili în materie nouă. Furaj relativ dificil de însilozat: 1,5-3,0 % carbohidrați solubili în materie nouă. Conform definiției din Regulamentul (CE) nr. 429/2008 al Comisiei (JO L 133, 22.5.2008, p. 1).


title: Regulamentul de punere în aplicare (UE) 2017/273 al Comisiei din 16 februarie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               17.2.2017

               RO

               Jurnalul Oficial al Uniunii Europene

               L 40/70

         REGULAMENTUL DE PUNERE ÎN APLICARE (UE) 2017/273 AL COMISIEI
   din 16 februarie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  337,2

                  MA

                  110,8

                  TN

                  194,0

                  TR

                  130,7

                  ZZ

                  193,2

                  0707 00 05

                  MA

                  64,9

                  TR

                  183,3

                  ZZ

                  124,1

                  0709 91 00

                  EG

                  128,6

                  ZZ

                  128,6

                  0709 93 10

                  MA

                  54,7

                  TR

                  180,1

                  ZZ

                  117,4

                  0805 10 22 , 0805 10 24 , 0805 10 28

                  EG

                  47,0

                  IL

                  74,2

                  MA

                  50,9

                  TN

                  56,6

                  TR

                  76,3

                  ZZ

                  61,0

                  0805 21 10 , 0805 21 90 , 0805 29 00

                  EG

                  93,2

                  IL

                  123,2

                  JM

                  122,7

                  MA

                  93,3

                  TR

                  85,5

                  ZZ

                  103,6

                  0805 22 00

                  IL

                  112,1

                  MA

                  103,8

                  ZZ

                  108,0

                  0805 50 10

                  EG

                  82,4

                  TR

                  98,6

                  ZZ

                  90,5

                  0808 10 80

                  CN

                  128,2

                  US

                  103,9

                  ZZ

                  116,1

                  0808 30 90

                  CL

                  121,2

                  CN

                  112,8

                  ZA

                  127,0

                  ZZ

                  120,3

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2015/1192 al Comisiei din 20 iulie 2015 de aprobare a substanței active „amestec de terpenoide QRD 460”, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
               21.7.2015

               RO

               Jurnalul Oficial al Uniunii Europene

               L 193/124

         REGULAMENTUL DE PUNERE ÎN APLICARE (UE) 2015/1192 AL COMISIEI
   din 20 iulie 2015
   de aprobare a substanței active „amestec de terpenoide QRD 460”, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
   întrucât:

               (1)

               În conformitate cu articolul 7 alineatul (1) din Regulamentul (CE) nr. 1107/2009, Țările de Jos au primit la 14 septembrie 2011 o cerere din partea AgraQuest Inc. (în prezent Bayer CropScience AG) de aprobare a substanței active „amestec de terpenoide QRD 460”. În conformitate cu articolul 9 alineatul (3) din regulamentul menționat anterior, Țările de Jos, în calitate de stat membru raportor, au notificat Comisia la 4 octombrie 2011 cu privire la admisibilitatea cererii.

               (2)

               La 30 iulie 2013, statul membru raportor a transmis Comisiei un proiect de raport de evaluare, cu o copie către Autoritatea Europeană pentru Siguranța Alimentară (denumită în continuare „autoritatea”), în care evaluează dacă este de așteptat ca această substanță activă să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

               (3)

               Autoritatea a respectat articolul 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare de către statul membru raportor a fost transmisă autorității în luna mai 2014, sub forma unui proiect de raport de evaluare actualizat.

               (4)

               La 26 august 2014, autoritatea a comunicat solicitantului, statelor membre și Comisiei concluzia sa cu privire la posibilitatea îndeplinirii de către substanța activă „amestec de terpenoide QRD 460” a criteriilor de aprobare prevăzute la articolul 4 din Regulamentul (CE) nr. 1107/2009 (2). De asemenea, autoritatea a făcut publică concluzia sa.

               (5)

               Solicitantului i s-a oferit posibilitatea de a trimite observații cu privire la raportul de revizuire.

               (6)

               La 29 mai 2015, Comisia a prezentat Comitetului permanent pentru plante, animale, produse alimentare și hrană pentru animale raportul de revizuire pentru „amestec de terpenoide QRD 460” și un proiect de regulament care prevede aprobarea substanței „amestec de terpenoide QRD 460”.

               (7)

               Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de revizuire al Comisiei, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. Prin urmare, se consideră a fi îndeplinite criteriile de aprobare respective. Prin urmare, este adecvată aprobarea amestecului de terpenoide QRD 460.

               (8)

               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții și restricții. În special, este adecvat să fie solicitate informații de confirmare suplimentare.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă „amestec de terpenoide QRD 460”, astfel cum este specificată în anexa I, este aprobată sub rezerva îndeplinirii condițiilor prevăzute în anexa menționată anterior.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2015.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  EFSA Journal 2014; 12(10):3816. Document disponibil online la adresa: www.efsa.europa.eu

      (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Amestec de terpenoide QRD 460
                  Nr. CIPAC: 982

                  Amestecul de terpenoide QRD 460 este un amestec alcătuit din trei componente:

                              —

                              α-terpinen: 1-izopropil-4-metilciclohexa-1,3-dienă;

                              —

                                 p-cimen: 1-izopropil-4-metilbenzen;

                              —

                                 d-limonen: (R)-4-izopropenil-1-metilciclohexenă.

                  Concentrația nominală a fiecărei componente în substanța activă rezultată din fabricație ar trebui să fie:

                              —

                              α-terpinen: 59,7 %;

                              —

                                 p-cimen: 22,4 %;

                              —

                                 d-limonen: 17,9 %.

                        Fiecare componentă ar trebui să aibă o puritate minimă, după cum urmează:

                              —

                              α-terpinen: 89 %;

                              —

                                 p-cimen: 97 %;

                              —

                                 d-limonen: 93 %.

                  10 august 2015

                  10 august 2025

                  Pentru punerea în aplicare a principiilor uniforme menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului de revizuire privind amestecul de terpenoide QRD-460, în special de apendicele I și II.
                  În cadrul acestei evaluări generale, statele membre acordă o atenție deosebită:

                              (a)

                              stabilității formulărilor în timpul depozitării;

                              (b)

                              protecției operatorilor și a lucrătorilor, asigurând faptul că în condițiile de utilizare este prevăzută, după caz, folosirea unor echipamente adecvate de protecție individuală;

                              (c)

                              protecției apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice;

                              (d)

                              protecției apelor de suprafață și a organismelor acvatice;

                              (e)

                              protecției albinelor și a artropodelor neținută.

                        Condițiile de utilizare includ, acolo unde este cazul, măsuri de atenuare a riscurilor.
                  Solicitantul transmite informații de confirmare privind:

                              1.

                              specificațiile tehnice ale substanței active rezultate din fabricație (ar trebui furnizată analiza a cinci loturi pentru amestec), susținute de metode de analiză acceptabile și validate. Trebuie confirmat faptul că în materialul tehnic nu sunt prezente impurități relevante;

                              2.

                              echivalența materialului utilizat în studiile toxicologice și ecotoxicologice cu specificațiile tehnice confirmate.

                        Solicitantul prezintă aceste informații Comisiei, statelor membre și autorității, până la 10 februarie 2016.

         (1)  Detalii suplimentare privind identitatea și specificațiile substanței active se găsesc în raportul de revizuire.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „84

                     Amestec de terpenoide QRD 460
                     Nr. CIPAC: 982

                     Amestecul de terpenoide QRD 460 este un amestec alcătuit din trei componente:

                                 —

                                 α-terpinen: 1-izopropil-4-metilciclohexa-1,3-dienă;

                                 —

                                    p-cimen: 1-izopropil-4-metilbenzen;

                                 —

                                    d-limonen: (R)-4-izopropenil-1-metilciclohexenă.

                     Concentrația nominală a fiecărei componente în substanța activă rezultată din fabricație ar trebui să fie:

                                 —

                                 α-terpinen: 59,7 %;

                                 —

                                    p-cimen: 22,4 %;

                                 —

                                    d-limonen: 17,9 %.

                           Fiecare componentă ar trebui să aibă o puritate minimă, după cum urmează:

                                 —

                                 α-terpinen: 89 %;

                                 —

                                    p-cimen: 97 %;

                                 —

                                    d-limonen: 93 %.

                     10 august 2015

                     10 august 2025

                     Pentru punerea în aplicare a principiilor uniforme menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului de revizuire privind amestecul de terpenoide QRD-460, în special de apendicele I și II.
                     În cadrul acestei evaluări generale, statele membre acordă o atenție deosebită:

                                 (a)

                                 stabilității formulărilor în timpul depozitării;

                                 (b)

                                 protecției operatorilor și a lucrătorilor, asigurând faptul că în condițiile de utilizare este prevăzută, după caz, folosirea unor echipamente adecvate de protecție individuală;

                                 (c)

                                 protecției apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice;

                                 (d)

                                 protecției apelor de suprafață și a organismelor acvatice;

                                 (e)

                                 protecției albinelor și a artropodelor neținută.

                           Condițiile de utilizare includ, acolo unde este cazul, măsuri de atenuare a riscurilor.
                     Solicitantul transmite informații de confirmare privind:

                                 1.

                                 specificațiile tehnice ale substanței active rezultate din fabricație (ar trebui furnizată analiza a cinci loturi pentru amestec), susținute de metode de analiză acceptabile și validate. Trebuie confirmat faptul că în materialul tehnic nu sunt prezente impurități relevante;

                                 2.

                                 echivalența materialului utilizat în studiile toxicologice și ecotoxicologice cu specificațiile tehnice confirmate.

                           Solicitantul prezintă aceste informații Comisiei, statelor membre și autorității, până la 10 februarie 2016.”

         (1)  Detalii suplimentare privind identitatea și specificațiile substanței active se găsesc în raportul de revizuire.


title: Regulamentul de punere în aplicare (UE) nr. 986/2011 al Comisiei din 30 septembrie 2011 de înregistrare a unei denumiri în Registrul denumirilor de origine protejate și al indicațiilor geografice protejate [Queso Casín (DOP)]

text:
               5.10.2011

               RO

               Jurnalul Oficial al Uniunii Europene

               L 260/11

         REGULAMENTUL DE PUNERE ÎN APLICARE (UE) NR. 986/2011 AL COMISIEI
   din 30 septembrie 2011
   de înregistrare a unei denumiri în Registrul denumirilor de origine protejate și al indicațiilor geografice protejate [Queso Casín (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Queso Casín” depusă de Spania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 septembrie 2011.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 321, 26.11.2010, p. 13.

      ANEXĂ
      Produse agricole destinate consumului uman enumerate în anexa I la tratat:

         Clasa 1.3.   Brânzeturi

      SPANIA
      Queso Casín (DOP)


title: Regulamentul de punere în aplicare (UE) nr. 1179/2013 al Comisiei din 20 noiembrie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.11.2013

               RO

               Jurnalul Oficial al Uniunii Europene

               L 312/36

      REGULAMENTUL DE PUNERE ÎN APLICARE (UE) NR. 1179/2013 AL COMISIEI

   din 20 noiembrie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 noiembrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  59,9

                  MA

                  40,6

                  MK

                  50,7

                  TR

                  116,2

                  ZZ

                  66,9

                  0707 00 05

                  AL

                  44,6

                  MK

                  57,9

                  TR

                  91,5

                  ZZ

                  64,7

                  0709 93 10

                  MA

                  97,2

                  TR

                  134,2

                  ZZ

                  115,7

                  0805 20 10

                  MA

                  73,6

                  TR

                  76,1

                  ZA

                  155,8

                  ZZ

                  101,8

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  75,0

                  UY

                  56,3

                  ZZ

                  70,0

                  0805 50 10

                  TR

                  72,6

                  ZZ

                  72,6

                  0808 10 80

                  BA

                  54,0

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  117,9

                  ZA

                  204,0

                  ZZ

                  100,6

                  0808 30 90

                  CN

                  57,5

                  TR

                  116,3

                  ZZ

                  86,9

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 424/2013 al Comisiei din 7 mai 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Ptujski lük (IGP)]

text:
               9.5.2013

               RO

               Jurnalul Oficial al Uniunii Europene

               L 127/7

         REGULAMENTUL DE PUNERE ÎN APLICARE (UE) NR. 424/2013 AL COMISIEI
   din 7 mai 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Ptujski lük (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Sloveniei de aprobare a unei modificări a elementelor din caietul de sarcini al indicației geografice protejate „Ptujski lük”, înregistrată în temeiul Regulamentului de punere în aplicare (UE) nr. 1362/2011 al Comisiei (2).

               (2)

               Cererea se referă la modificarea descrierii produsului și la normele specifice privind ambalarea.

               (3)

               Comisia a examinat modificarea în cauză și a hotărât că este justificată. Întrucât, în conformitate cu articolul 53 alineatul (2) din Regulamentul (UE) nr. 1151/2012, este vorba de o modificare minoră, Comisia o poate aproba fără a recurge la procedura prevăzută la articolele 50-52 din regulamentul menționat,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Ptujski lük” se modifică în conformitate cu anexa I la prezentul regulament.
   Articolul 2
   Versiunea consolidată a documentului unic, care prezintă principalele elemente ale caietului de sarcini, figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 341, 22.12.2011, p. 21.

      ANEXA I
      A fost aprobată următoarea modificare a caietului de sarcini al indicației geografice protejate „Ptujski lük”:

                  —

                  Următoarea teză se elimină din descrierea produsului: „Fiecare ceapă cântărește cel puțin 70 g”.
                  Descrierea produsului include în prezent o neconcordanță aparentă, deoarece nu este posibil ca ceapa să îndeplinească cele două criterii specificate, adică să aibă o secțiune ecuatorială de cel puțin 40 mm și o greutate minimă de 70 g.

                  —

                  Următoarele cuvinte între paranteze se elimină din normele specifice privind ambalarea: „(max. 2 kg)”.
                  Greutatea produsului final ambalat este adaptată la cerere și, prin urmare, nu are rost să se impună o limită în acest sens. Cerințele consumatorilor și ale comercianților au arătat că ambalajele care conțin peste 2 kg de produs oferă un raport calitate-preț mai bun.

      ANEXA II
      DOCUMENT UNIC
      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare (1)

      „PTUJSKI LÜK”
      NR. CE: SI-PGI-0105-01033 – 20.08.2008

         IGP ( X ) DOP ( )

      1.   Denumire

      „Ptujski lük”
      2.   Statul membru sau țara terță

      Slovenia
      3.   Descrierea produsului agricol sau alimentar

      3.1.   Tip de produs

                  Clasa 1.6.

                  Fructe, legume și cereale în stare proaspătă sau prelucrate

            3.2.   Descrierea produsului căruia i se aplică denumirea de la punctul 1

      „Ptujski lük” (Allium cepa L.) este o ceapă din soiul Ptujska rdeča. Are formă cordată, aplatizată. Secțiunea sa ecuatorială are un diametru de cel puțin 40 mm. Coletul său este îngust, subțire și închis. Înălțimea fiecărei cepe, măsurată de la baza circulară a bulbului până la coletul închis, trebuie să fie cu 10-50 % mai mică decât diametrul părții sale celei mai largi (diametrul ecuatorial).
      Foile exterioare uscate au culoare maro-roșcat până la roșu deschis. Pulpa este albă cu o nuanță albăstruie sau violetă și cu o nuanță de violet mai pronunțată pe margini.
      „Ptujski lük” are de obicei un gust destul de iute și un miros puternic de ceapă.
      3.3.   Materii prime (numai pentru produsele prelucrate)

      —
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

      Cepele comercializate sub denumirea „Ptujski lük” trebuie să fie produse în zona geografică delimitată.
      Semințele de ceapă sau arpagicul trebuie să fie produse în aria geografică delimitată sau cumpărate de la producători de semințe care pot dovedi că realizează selecția conservativă a soiului Ptujska rdeča.
      3.6.   Norme specifice privind felierea, răzuirea, ambalarea etc.

      „Ptujski lük” este vândută în cununi tradiționale (din paie de secară, alcătuite din șase sau douăsprezece cepe de aceeași mărime și culoare, fără să se folosească sfoară, sârmă sau alte asemenea materiale), în pachete de mici dimensiuni și în vrac.
      3.7.   Norme specifice privind etichetarea

      Cepele care îndeplinesc condițiile stabilite în caietul de sarcini sunt etichetate cu denumirea „Ptujski lük”, mențiunea „indicație geografică protejată” și simbolul de calitate național.
      4.   Delimitarea concisă a ariei geografice

      Aria geografică în care este produsă ceapa este determinată istoric și cuprinde zona Ptujsko Polje, o câmpie delimitată de orașul Ptuj, râul Drava, marginile dealurilor Slovenske Gorice și așezările Mihovci și Velika Nedelja.
      5.   Legătura cu aria geografică

      5.1.   Specificitatea ariei geografice

      Ptujsko Polje face parte dintr-o regiune naturală joasă, unde solul s-a format pe o secvență pedologică de nisip și pietriș. Solurile sunt puțin adânci, cu un conținut ridicat de particule de nisip și piatră. Dată fiind clima continentală caracterizată prin ploi de primăvară și veri foarte călduroase și relativ secetoase, aceste soluri sunt deseori afectate de secetă. În ceea ce privește pedogeneza, cele două secvențe pedologice au fiecare câte două sisteme de soluri. Pe pietriș și nisip sunt soluri aluvionare pe o terasă din holocen și soluri brune pe o terasă din pleistocen, în timp ce pe argilă și lut sunt soluri brune pseudogleice și antrosoluri.
      Solurile aluvionare sunt tinere și nedezvoltate din punct de vedere pedologic. Au o textură nisipoasă fină și conțin puține particule argiloase. Sunt permeabile și friabile. Nisipul fin coboară până la o adâncime de 100 cm, iar pietrișul ajunge rareori la suprafață. Terenurile arabile de pe care s-a scurs apa oferă condiții favorabile de cultură, în special cele care sunt protejate împotriva inundațiilor.
      Solurile brune reprezintă principalul tip de sol din Ptujsko Polje. În ceea ce privește acoperirea nevoilor locale, ele au o importanță strategică pentru producția de alimente. Acest lucru se datorează calității solurilor și terenului plat. Solurile sunt de adâncime medie, au un conținut mediu de humus, sunt permeabile și au o textură ușoară. Predomină terenurile arabile.
      Solurile brune, adânci și lutoase sunt situate la marginea dealurilor Slovenske Gorice și a văii Pesnica, fiind formate în principal din lut. Aceste soluri sunt mai adânci, au o textură mai fină și sunt mai puțin permeabile. Este o zonă dedicată culturilor intensive, producției de iarbă și de hamei.
      Antrosolurile sunt prezente în valea râului Pesnica, acolo unde acesta pătrunde în regiunea Ptujsko Polje. Majoritatea terenurilor au fost ameliorate (în ceea ce privește drenarea și utilizarea agricolă). Proprietățile fizice și chimice ale solurilor au fost modificate. Solurile au fost afânate și permeabilizate prin arături adânci, iar utilizarea îngrășămintelor le-a crescut pH-ul, astfel încât nu mai sunt acide. Pe aceste soluri predomină agricultura intensivă.
      Din punct de vedere geografic, zona Dravsko-Ptujsko Polje face parte din regiunea sub-panoniană a Sloveniei. Clima acestei regiuni geografice poate fi descrisă ca fiind puternic continentală. Regiunea nu se bucură de un nivel crescut de precipitații, media anuală în perioada 1961-2000 fiind de aproximativ 950 mm. În zona orașului Ptuj, majoritatea ploilor cad în iunie, iulie și august (de obicei peste 100 mm pe lună), cele mai secetoase luni fiind martie, aprilie și mai (doar 60-85 mm pe lună).
      „Ptujski lük” trebuie să fie recoltată manual. Astfel se asigură calitatea ridicată a produsului. O altă caracteristică specifică a „Ptujski lük” este faptul că cepele sunt împletite în cununi tradiționale, alcătuite din șase sau douăsprezece cepe de aceeași mărime și culoare.
      5.2.   Specificitatea produsului

      „Ptujski lük” își menține calitățile timp îndelungat și are excelente proprietăți culinare. Își pierde consistența rapid când este gătită, dar își păstrează gustul caracteristic. Alte caracteristici specifice ale cepei „Ptujski lük” sunt forma sa cordată și aplatizată, culoarea roșcată a foilor și a pulpei și gustul său potrivit de iute.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Legătura dintre „Ptujski lük” și aria geografică delimitată se bazează pe reputația pe care a dobândit-o de-a lungul anilor și pe metoda sa de producție cu tradiție îndelungată. „Ptujski lük” este denumirea comună a unei cepe care este cultivată în regiunea Ptujsko Polje de peste 200 de ani. Încă din vechime, zona de cultură a fost numită „țara unde se cultivă ceapa” (lükarija), dat fiind că aici se cultivă cepe (lük). Anton Ingolič, care a trăit și a muncit în regiune, a scris că ceapa a început să fie cultivată la Dornava, în inima regiunii în care se cultivă ceapa, de acolo răspândindu-se peste tot în Ptujsko Polje. Toți producătorii din Dornava și de peste tot din Ptujsko Polje cultivă ceapă, în special fermele mici și mijlocii.
      Dat fiind regimul precipitațiilor, rotația culturilor de cereale a reprezentat principala formă de agricultură care s-a dezvoltat și s-a consolidat în Ptujsko Polje. Cultivarea cepei se pretează în mod ideal acestui sistem de rotație. Ceapa nu are nevoie de temperaturi ridicate pentru a se dezvolta. Deoarece solurile nisipoase se usucă și se încălzesc repede, semințele pot fi semănate și arpagicul poate fi sădit foarte devreme în cursul anului, când ziua este încă scurtă. În timpul sezonului cu zile scurte, cepele dezvoltă un sistem rădăcinos puternic și apoi cresc mult în sezonul ploilor de primăvară. Urmează apoi o vară toridă și uscată, necesară pentru aroma caracteristică (gust) pe care o va avea ceapa și, în special, pentru uscarea corespunzătoare a cepei. Prin urmare, cepele sunt lăsate mai întâi să se usuce pe câmp, ultima etapă a uscării având loc în gospodăria producătorilor. Dat fiind că agricultura, în special cultivarea cerealelor (inclusiv a secarei) s-a dezvoltat puternic în această arie geografică, încă din timpuri străvechi, aici s-a răspândit, de asemenea, și bine-cunoscuta tradiție a împletirii cepelor în cununi (funii) din paie de secară.
      Dat fiind climatul secetos din perioada de maturizare și solurile puțin adânci, nisipoase și cu conținut redus de nutrienți, ceapa are un gust iute mai pronunțat.
      Diferitele etape ale producției și metoda de cultivare a cepei sunt reflectate la nivel local printr-o multitudine de practici, obiceiuri, zicători, proverbe și mâncăruri tradiționale care au evoluat și au supraviețuit, precum și prin caracteristicile arhitecturale ale caselor, care trebuiau să aibă streșini pentru a permite uscarea cepei. Aceste obiceiuri continuă să existe și sunt păstrate de localnici în viața lor de zi cu zi (mâncăruri specifice și încă foarte populare, uscarea cepelor în curți, sub streșini și împletitul cununilor de ceapă) sau ca evenimente organizate pentru turiști.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006] (2)

      http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/PTUJSKI_LUK_01.pdf

         (1)  Înlocuit prin Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.

         (2)  Înlocuit prin Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) nr. 704/2013 al Comisiei din 23 iulie 2013 privind clasificarea anumitor mărfuri în Nomenclatura combinată

text:
               25.7.2013

               RO

               Jurnalul Oficial al Uniunii Europene

               L 200/1

         REGULAMENTUL DE PUNERE ÎN APLICARE (UE) NR. 704/2013 AL COMISIEI
   din 23 iulie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute de prezentul regulament sunt conforme cu avizul Comitetului Codului Vamal.

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2013.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                              1.

                              O unitate de control electronic pentru o tensiune de lucru de maximum 1 000 V (așa-numitul „Body Control Module”, modul de control), concepută ca o componentă a sistemului de control electronic al unui autovehicul, cu dimensiuni de aproximativ 16 × 13 × 3 cm, compusă din următoarele:

                                          —

                                          un dispozitiv de control cu memorie programabilă cu componente active și pasive, de exemplu, tranzistori, diode, un procesor, rezistențe, condensatori și inductori,

                                          —

                                          un receptor încorporat și o antenă.

                                    Unitatea primește semnale de la butoanele acționate manual și de la senzori (de exemplu, senzori de ploaie și senzori de lumină), le prelucrează și, pe această bază, controlează diverse dispozitive ale vehiculului, de exemplu, ștergătoarele de parbriz, încălzitorul de parbriz, iluminatul interior, farurile de ceață față și spate, luminile de zi. Ea comandă, de asemenea, activarea dispozitivelor de semnalizare, de exemplu, a dispozitivelor de avertizare privind centura de siguranță sau a celor de atenționare privind depășirea vitezei.
                              Unitatea primește semnale de la telecomanda cheii, permițând blocarea sau deblocarea ușilor.

                  8537 10 99

                  Clasificarea se stabilește în funcție de regulile generale pentru interpretarea Nomenclaturii combinate 1, 3 (c) și 6, de nota 2(f) la secțiunea XVII, precum și de textul codurilor NC 8537, 8537 10 și 8537 10 99.
                  Clasificarea la poziția 8512 este exclusă, deoarece unitatea nu conține niciun dispozitiv de semnalizare vizuală sau acustică, ci doar activează astfel de dispozitive.
                  Clasificarea la poziția 9032 este de asemenea exclusă, deoarece unitatea nu îndeplinește funcția de control automat al mărimilor electrice sau neelectrice (a se vedea nota 7 de la capitolul 90).
                  Unitatea este concepută pentru a îndeplini două sau mai multe funcții complementare sau alternative, care intră sub incidența codurilor NC 8537 10 91 și 8537 10 99. Ea îndeplinește funcția de dispozitiv de control cu memorie programabilă utilizat pentru controlul electric al mașinilor, de exemplu, al ștergătoarelor de parbriz și al încălzitoarelor de parbriz (a se vedea, de asemenea, notele explicative ale Sistemului Armonizat aferente poziției 8537, punctul (3) și notele explicative la Nomenclatura combinată aferente subpoziției 8537 10 91). Ea îndeplinește, de asemenea, funcția de control electric al activării dispozitivelor de semnalizare, de exemplu, a dispozitivelor de avertizare privind centura de siguranță sau a celor de atenționare privind depășirea vitezei. Întrucât ambele funcții sunt la fel de importante pentru funcționarea unității, nu este posibil să se stabilească funcția principală a unității.
                  În consecință, unitatea trebuie clasificată la codul NC 8537 10 99 împreună cu alte tablouri, panouri, console, pupitre, dulapuri și alte suporturi pentru comandă electrică prevăzute pentru o tensiune de maximum 1 000 V.

                              2.

                              O unitate de control electronic pentru o tensiune de lucru de maximum 1 000 V [așa-numitul modul de „transmisie automată” (ATM)], concepută ca o componentă a sistemului de control electronic al unui autovehicul, cu dimensiuni de aproximativ 8 × 6 × 3 cm.
                              Ea este compusă dintr-un dispozitiv de control cu componente active și pasive, de exemplu, tranzistori, diode, un procesor, rezistențe, condensatori și inductori. Dispozitivul de control nu este programabil.
                              Unitatea primește semnale de la senzorii care înregistrează poziția schimbătorului de viteze, le prelucrează și, pe această bază, dă comanda de angrenare a treptei de viteză adecvate a transmisiei automate a unui autovehicul.

                  8537 10 99

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2(f) de la secțiunea XVII, precum și pe baza textului codurilor NC 8537, 8537 10 și 8537 10 99.
                  Clasificarea la codul NC 8537 10 91 este exclusă, deoarece unitatea este folosită numai pentru comanda electrică a angrenării treptei de viteză adecvate a transmisiei automate a unui autovehicul, iar dispozitivul de control nu este programabil.
                  Clasificarea la poziția 9032 este de asemenea exclusă, deoarece unitatea nu îndeplinește funcția de control automat al mărimilor electrice sau neelectrice (a se vedea nota 7 de la capitolul 90).
                  În consecință, unitatea trebuie clasificată la codul NC 8537 10 99 împreună cu alte tablouri, panouri, console, pupitre, dulapuri și alte suporturi pentru comandă electrică prevăzute pentru o tensiune de maximum 1 000 V.

                              3.

                              O unitate de control electronic pentru o tensiune de lucru de maximum 1 000 V (așa-numita „Smart Key”, cheie inteligentă), concepută ca o componentă a sistemului de control electronic al unui autovehicul, cu dimensiuni de aproximativ 15 × 12 × 4 cm, compusă din următoarele:

                                          —

                                          un dispozitiv de control cu memorie programabilă cu componente active și pasive, de exemplu, tranzistori, diode, un procesor, rezistențe, condensatori și inductori,

                                          —

                                          un receptor încorporat pentru comunicarea prin intermediul unui transponder (localizare a cheii) între cheie și unitate.

                                    Unitatea este conectată la antene, deja încorporate la bordul vehiculului, care permit să se detecteze prezența cheii în apropierea vehiculului.
                              Unitatea primește semnale de la butoanele acționate manual și de la antene, le prelucrează și, pe această bază, comandă dispozitive, de exemplu, blochează sau deblochează ușile vehiculului, pornește motorul. Ea comandă, de asemenea, activarea dispozitivelor de semnalizare, de exemplu, funcțiile de control al accesului fără cheie, inclusiv semnalul sonor care se declanșează atunci când cheia electronică nu se mai găsește în vehicul.

                  8537 10 99

                  Clasificarea se stabilește în funcție de regulile generale pentru interpretarea Nomenclaturii combinate 1, 3 (c) și 6, de nota 2(f) la secțiunea XVII, precum și de textul codurilor NC 8537, 8537 10 și 8537 10 99.
                  Clasificarea la poziția 8512 este exclusă, deoarece unitatea nu conține niciun dispozitiv de semnalizare vizuală sau acustică, ci doar activează astfel de dispozitive.
                  Clasificarea la poziția 9032 este de asemenea exclusă, deoarece unitatea nu îndeplinește funcția de control automat al mărimilor electrice sau neelectrice (a se vedea nota 7 de la capitolul 90).
                  Unitatea este concepută pentru a îndeplini două sau mai multe funcții complementare sau alternative, care intră sub incidența codurilor NC 8537 10 91 și 8537 10 99. Ea îndeplinește funcția de dispozitiv de control cu memorie programabilă utilizat pentru controlul electric al mașinilor, de exemplu, pentru blocarea sau deblocarea ușilor vehiculului și pentru pornirea motorului (a se vedea, de asemenea, notele explicative ale Sistemului Armonizat aferente poziției 8537, punctul (3) și notele explicative la Nomenclatura combinată aferente subpoziției 8537 10 91). Ea îndeplinește, de asemenea, funcția de control electric al activării dispozitivelor de semnalizare, de exemplu, funcțiile de control al accesului fără cheie, inclusiv semnalul sonor care se declanșează atunci când cheia electronică nu se mai găsește în vehicul. Întrucât ambele funcții sunt la fel de importante pentru funcționarea unității, nu este posibil să se stabilească funcția principală a unității.
                  În consecință, unitatea trebuie clasificată la codul NC 8537 10 99 împreună cu alte tablouri, panouri, console, pupitre, dulapuri și alte suporturi pentru comandă electrică prevăzute pentru o tensiune de maximum 1 000 V.